Europinis svilikėlis

perimvietės šiltuoju metų laiku
 gyvena sėsliai ir perimviečių regionai
 klajonių regionai

Europinis svilikėlis arba svilikėlisterminai.vlkk.lt / Europinis svilikėlis  | VLKK terminų bankas; nuoroda tikrinta: 2024.01.06. (Serinus serinus) – žvirblinių (Passeriformes) būrio, kikilinių (Fringillidae) šeimos paukščių rūšis.

Nedidelis paukštelis, mažiausia Europoje gyvenanti kikilinių (Fringillidae) šeimos paukščių rūšis.oiseaux.net / European Serin - Serinus serinus - Serin cini Europinių svilikėlių kūno ilgis 11–12 cm, svoris 8,5–14 g.birdsoftheworld.org / European Serin, Serinus serinusoiseaux-birds.com / European Serin - Serinus serinus

Tarp Lietuvoje gyvenančių paukščių, išvaizda panašus į eurazinį alksninuką (Spinus spinus), nuo kurio skiriasi trumpu snapu, uodegos šonai negeltoni ir viršugalvis nejuodas. Patino kakta, dėmės už akių, smakras, gerklė, pagurklis, krūtinė ir antuodegis geltonai žalsvi; krūtinė ir šonai su išilginiais tamsiais dryžiais. Nugarinė pusė rusvai žalsva, išilgai dėmėta. Sparne 2 šviesios skersinės juostelės. Patelė panaši į patiną, geltonai žalia, bet blankesnės spalvos. Jaunikliai panašūs į patelę, tik labiau dėmėti, rusvesni.

Lietuvoje nedažna rūšis, bet plinta. Aptinkamas balandžio – rugsėjo mėn. Gyvena parkuose, soduose. Šaukia čerškiančiu balsu „girlitt girlitt… ". Lizdą krauna 2-5 m aukštyje. Vidų iškloja plaukais, plunksnomis, šonai iš žolių stiebelių ir samanų. Deda 3-5 kiaušinius, kurie melsvai balti ir su rudais taškeliais. Peri 13 dienų. Išveda dvi vadas. 

Daugiausia minta įvairių augalų rūšių sėklomis, pumpurais, ūgliais ir žiedais. Taip pat minta smulkiais bestuburiais, pavyzdžiui, sifoniniais amarais (Aphididae), kandžių lervomis ir vorais. Jauniklius maitina sėklomis.

 Taip pat skaitykite 
 Paprastoji kanarėlė (Serinus canaria)

 Šaltiniai 

 Nuorodos 
 xeno-canto.org / European Serin · Serinus serinus · (Linnaeus, 1766) (europinių svilikėlių giesmių audio įrašai)
 youtube.com / Bird sounds European serin chirping and singing in the spring (pavasarinė europinio svilikėlio giesmė su vaizdo įrašu)

Kategorija:Kikiliniai